เสียงฝีเท้าคงที่ใต้เท้าของคุณ
พื้นที่จำกัด
และการการวิ่งเร็วๆ ซ้ำๆ แต่ไม่ได้ไปไหน
มันราวกับว่าเวลาผ่านไปหลายชั่วโมง แต่มันแค่ผ่านไปสิบเอ็ดนาทีเอง
และคุณก็สงสัยว่า
"นี่ฉันมาทรมานตัวเองทำไมเนี่ย
เจ้าสิ่งนี้มันต้องเป็นการลงโทษที่ โหดร้ายและประหลาดที่สุดแน่"
อันที่จริง มันก็เป็นอย่างนั้นแหละ หรือเคยเป็นอย่างนั้น
รู้มั้ย ในศตวรรษที่ 18
ลู่วิ่งสายพานได้ถูกสร้างขึ้น เพื่อลงทัณฑ์นักโทษอังกฤษ
ในตอนนั้น ระบบคุกของอังกฤษ มันเลวร้ายสาหัส
การลงโทษมักเป็นการประหารชีวิต และการเนรเทศ
และคนที่ถูกขังจะอยู่อย่างโดดเดี่ยว เป็นเวลานานในห้องขังสกปรก
ดังนั้นจึงมีการเคลื่อนไหวทางสังคมนำโดย กลุ่มศาสนา และองค์กรการกุศล
และคนดัง เช่น ชาร์ล ดิคเกนส์
หาทางเปลี่ยนแปลงสภาพน่าหดหู่เหล่านี้ และช่วยปฏิรูปนักโทษ
เมื่อการเคลื่อนไหวประสบผลสำเร็จ
คุกทั้งหมดถูกออกแบบใหม่ และมีวิธีใหม่ในการฟื้นฟู
อย่างเช่น ลู่วิ่งสายพาน ได้ถูกนำมาใช้
รุ่นแรกที่ประดิษฐ์ในปี ค.ศ. 1818
โดยวิศวกรอังกฤษ เซอร์ วิลเลียม คิวบิท ทำงานแบบนี้
นักโทษก้าวขึ้นไปบนซี่ล้อ 24 อัน บนกงล้อหมุนขนาดใหญ่
ขณะที่กงล้อหมุน
นักโทษจะถูกบังคับให้ก้าวขึ้นไปเรื่อยๆ หรือไม่ก็เสี่ยงที่จะตกลงไป
คล้ายเครื่องออกกำลังกาย แบบก้าวเท้าขึ้นสมัยใหม่
ขณะเดียวกัน การหมุนทำให้เฟือง ปั๊มน้ำออก
บดเมล็ดพืช
หรือให้พลังงานแก่โรงโม่
ซึ่งเป็นที่มาของคำว่า "เครื่องโม่จากการก้าว"
อุปกรณ์เหล่านี้ถูกมองว่าเป็นวิธีสุดวิเศษ ในการทำให้นักโทษมีสภาพดีขึ้น
และประโยชน์เสริมในการ ให้พลังงานแก่โรงโม่
ก็ช่วยสร้างเศรษฐกิจของอังกฤษ ที่ตกต่ำจากสงครามกับนโปเลียนขึ้นมาอีกครั้ง
มันเป็นชัยชนะสำหรับทุกฝ่าย ยกเวันนักโทษ
มีการประมาณว่า
นักโทษใช้เวลาราวหกชั่วโมง ในแต่ละวันบนกงล้อหมุนนี้
เทียบเท่ากับ การปีนขึ้นไป 5,000 - 14,000 ฟุต
14,000 ฟุต ก็ประมาณ ครึ่งทางไปเขายอดเขาเอเวอร์เรสท์
ลองจินตนาการว่าทำอย่างนั้น ห้าวันต่ออาทิตย์ด้วยอาหารนิดเดียวสิ
ความคิดของคิวบิทได้แผ่ขยายอย่างรวดเร็ว ทั่วอาณาจักรอังกฤษและอเมริกา
ภายในเวลาหนึ่งทศวรรษ หลังการสร้างมัน
คุกอังกฤษกว่า 50 แห่ง ก็ใช้มันอย่างเชิดหน้าชูตา
และในอเมริกาก็มีประมาณนี้
ไม่น่าแปลกใจเลยที่ ความเหน็ดเหนื่อย กับโภชนาการแย่ๆ
ทำให้นักโทษมากมายต้องทุกข์ทรมาน จากสภาพทางอารมณ์ และการบาดเจ็บ
ผู้คุมก็ใช่ว่าจะสนใจ
ใน ค.ศ. 1824 ผู้คุมนิวยอร์ค เจมส์ ฮาร์ดี้ ยกความดีให้กับเจ้าเครื่องนี้
ในการทำให้นักโทษที่โวยวายสงบลง เขาเขียนว่า
"ไม่ใช่ความรุนแรงของมันหรอก แต่เป็นการทำซ้ำๆ ซากๆ ที่ทำให้มันน่าสยดสยอง"
เป็นคำพูดที่หลายคนยังคงเห็นด้วย
กงล้อหมุนนี้ใช้ในอังกฤษจนถึง ปลายคริสตศตวรรษที่ 19
เมื่อมันถูกสั่งห้ามเพราะความโหดร้ายเกินไป
โดย กฏหมายนักโทษปี ค.ศ. 1898
แน่นอน เจ้าเครื่องทรมานนี้ กลับมาล้างแค้น
คราวนี้มันพุ่งเป้าไปที่ คนทั่วไปที่ไม่ได้ระแวดระวัง
ในปี ค.ศ. 1911 มีการจดสิทธิบัตร ลู่วิ่งสายพานในอเมริกา
ในค.ศ.1952 เครื่องรุ่นบุกเบิก ของลู่วิ่งสายพานยุคใหม่ก็ได้ถูกสร้างขึ้น
เมื่อความคลั่งไคล้การวิ่ง บุกอเมริกาในทศวรรษ 1970
ลู่วิ่งสายพานก็พุ่งกลับเข้ามา ในความสนใจของผู้คนอีก
เพราะเป็นวิธีที่ง่ายและสะดวก ในการเพิ่มสมรรถนะร่างกายแบบแอโรบิค
และลดน้ำหนักที่ไม่ต้องการ
ซึ่งว่ากันอย่างตรงไปตรงมา มันก็ทำหน้าที่ได้ดีเชียวล่ะ
และเจ้าเครื่องนี้ก็เป็นที่นิยม ตั้งแต่นั้นมา
ดังนั้น คราวหน้าเมื่อคุณสมัครใจ ที่จะทดลองเจ้าเครื่องซึ่งครั้งหนึ่ง
เป็นการลงโทษที่แปลกประหลาดและโหดร้าย
จงดีใจว่าคุณสามารถควบคุมได้ ว่าคุณจะกระโดดลงจากมันเมื่อไหร่